তৃণমূল সাংসদ দেবকে তলব ইডির

কলকাতা: এবার তৃণমূল সাংসদ দেবকে তলব করল কেন্দ্রীয় তদন্তাকারী সংস্থা এনফোর্সমেন্ট ডিরেক্টরেট। আগামী ২১ ফেব্রুয়ারি দিল্লিতে দেবকে তলব করা হয়েছে। এ বিষয়ে ঘনিষ্ঠ মহলে দেব জানিয়েছে, যত বার ডাকবে, তত বার যাব। তদন্তকারীদের সবরকম ভাবে সহযোগিতা করার কথা জানিয়েছেন তিনি।

জানা গিয়েছে, বৃহস্পতিবার সকালে ইমেলে চিঠি পাঠিয়ে দেবকে তলব করেছে ইডি। আগামী ২১ ফেব্রুয়ারি দিল্লিতে ইডির (ED)-র দফতরে সকাল ১১টার মধ্যে হাজির হতে বলা হয়েছে। আর্থিক তছরুপ প্রতিরোধ আইনে দায়ের হওয়া একটি মামলার তদন্তে সুবিধার জন্য দেবকে ডেকে পাঠানো হয়েছে। কিছু নথিপত্র নিয়ে দেবকে যেতে বলা হয়েছে বলে খবর।

এ বিষয়ে দেব ঘনিষ্ট মহলে জানিয়েছেন, ওই দিনই দিল্লিতে ইডির দফতরে যাবেন তিনি। যে সব নথি তাঁর কাছে চাওয়া হয়েছে, সবই নিয়ে যাবেন। যত বার তাঁকে ইডি ডাকবে, তত বারই তদন্তকারীদের সামনে হাজিরা দেবেন বলেও জানিয়েছেন দেব।

আরও পড়ুন: সাংসদ পদ ছাড়ছেন যাদবপুরের মিমি, মুখ্যমন্ত্রীকে জানালেন

এর আগে, গরুপাচার কাণ্ডে অন্যতম সাক্ষী হিসেবে দেবকে জিজ্ঞাসাবাদ করে কেন্দ্রীয় গোয়েন্দা সংস্থা (CBI)। এনামুল হককে দেব চেনেন কি না, কোনও রকম টাকার লেনদেন হয়েছিল কি না, সেই নিয়ে জিজ্ঞাসাবাদ করা হয় তৃণমূলের তারকা সাংসদকে।